ai4bharat/Pralekha huggingface dataset:
குடியரசுத் தலைவர் செயலகம்
நான்கு நாடுகளின் தூதர்கள் குடியரசுத் தலைவரிடம் நியமனப் பத்திரங்களை சமர்ப்பித்தனர்
குடியரசுத் தலைவர் மாளிகையில் இன்று  நடைபெற்ற நிகழ்வில் எஸ்தோனியா, உக்ரைன், புர்கினா பாசோ, நார்வே ஆகிய நாடுகளின் தூதர்களிடமிருந்து குடியரசுத் தலைவர் திருமதி திரௌபதி முர்மு நியமனப் பத்திரங்களைப் பெற்றுக் கொண்டார். தங்களின் நியமனப் பத்திரங்களை சமர்ப்பித்தவர்களின் விவரம்:
1. மேதகு திருமதி மார்ஜே லூப், எஸ்தோனியா குடியரசின் தூதர்
2. டாக்டர் அலெக்சாண்டர் போலிஷூக், உக்ரைன் தூதர்
3. டாக்டர் டிசைர் போனிஃபேஸ் சோம், புர்கினா பாசோவின் தூதர்
4. மேதகு திருமதி மே-எலின் ஸ்டெனர், நார்வே தூதர்
நிதி அமைச்சகம்
பேரிடர் மீட்புக்காக மாநிலங்களுக்கு மத்திய அரசு ரூ.7,532 கோடியை விடுவித்துள்ளது
மாநில பேரிடர் மீட்பு நிதிகளுக்காக 22 மாநில அரசுகளுக்கு ரூ.7,532 கோடியை மத்திய நிதியமைச்சகத்தின் செலவினத் துறை இன்று விடுவித்தது. உள்துறை அமைச்சகத்தின் பரிந்துரையின்படி, இந்த நிதி விடுவிக்கப்பட்டுள்ளது. அதன்படி, தமிழ்நாட்டிற்கு 450 கோடி, ஆந்திரப் பிரதேசத்திற்கு 493.60 கோடி, கர்நாடகாவுக்கு 348.80 கோடி, கேரளாவிற்கு 138.80 கோடி, தெலங்கானாவிற்கு 188.80 கோடி, இமாச்சலப் பிரதேசத்திற்கு 180.40 கோடி விடுவிக்கப்பட்டுள்ளது.
நாடு முழுவதும் பெய்துவரும் கனமழை காரணமாக, கடந்த ஆண்டு மாநிலங்களுக்கு வழங்கப்பட்ட நிதியை பயன்படுத்தியது குறித்த சான்றிதழுக்கு காத்திருக்காமல், மாநிலங்களுக்கு உடனடியாக நிதியை விடுவிக்கும் வகையில், வழிகாட்டி நெறிமுறைகள் தளர்த்தப்பட்டுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938934
விவசாயத்துறை அமைச்சகம்
வடகிழக்கு மாநிலங்களின் சமையல் எண்ணெய்கள்-எண்ணெய் பனை தேசிய இயக்கம் குறித்த வணிக உச்சி மாநாடு கவுகாத்தியில் நடைபெற்றது
வடகிழக்கு மாநிலங்களின் சமையல் எண்ணெய்கள்-எண்ணெய் பனை தேசிய இயக்கம் குறித்த வணிக உச்சி மாநாடு கவுகாத்தியில் இன்று நடைபெற்றது.
வடகிழக்கின் முழுமையான மற்றும் சமச்சீர் வளர்ச்சிக்கான பிரதமரின் தொலைநோக்கு பார்வையை கருத்தில் கொண்டு, எண்ணெய் பனை செடிக்கு நீரூற்றல் மற்றும் எண்ணெய் பனை தோட்டம் பற்றிய படத்தின் திரையிடலோடு மத்திய வேளாண் அமைச்சர் திரு நரேந்திர சிங் தோமர் தலைமையில் மாநாடு தொடங்கியது.
பரப்பளவு விரிவாக்கம், பல்வேறு மாநிலங்களுக்கான நாற்று தேவைக்கான நிர்ணயிக்கப்பட்ட இலக்கு, சாத்தியக்கூறு இடைவெளி கட்டண விவரங்கள், இடையீடுகள் மற்றும் இயக்கத்தின் கீழான உதவி ஆகியவற்றை இலக்காகக் கொண்டு வணிக உச்சிமாநாடுக்கு ஏற்பாடு செய்யப்பட்டது என்றும் மத்திய அமைச்சர் தெரிவித்தார்.
மொத்த ஒதுக்கீடான ரூ 11040 கோடியின் மூலம் அடுத்த 5 ஆண்டுகளில் வடகிழக்கு மாநிலங்களில் 3.28 லட்சம் ஹெக்டேர்களும், நாட்டின் இதர பகுதிகளில் 3.22 லட்சம் ஹெக்டேர்களும் என மொத்தம் 6.5 லட்சம் ஹெக்டேர்கள் கூடுதல் பரப்பளவில் எண்ணெய் பனை பயிரிடப்படும் என்று திரு தோமர் தெரிவித்தார்.
விவசாயிகளின் மற்றும் பிராந்தியத்தின் வளர்ச்சிக்காக மிகவும் திட்டமிடப்பட்ட சமையல் பனை எண்ணெய் திட்டத்தை கொண்டு வந்ததற்காக இந்திய அரசை மத்திய வடகிழக்கு பிராந்திய வளர்ச்சி அமைச்சர் திரு ஜி கிஷன் ரெட்டி பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761148
----
(Visitor Counter : 214
குடியரசுத் தலைவர் செயலகம்
கங்கை, சுற்றுச்சூழல் மற்றும் கலாச்சாரத்தின் பாதுகாப்பு மற்றும் வளர்ச்சி தான் நமது நாட்டின் மேம்பாட்டிற்கான அடித்தளம்: குடியரசுத் தலைவர்
“கங்கை, சுற்றுச்சூழல் மற்றும் கலாச்சாரத்தின்” பாதுகாப்பு மற்றும் வளர்ச்சி தான் நமது நாட்டின் மேம்பாட்டிற்கான அடித்தளம் என்று குடியரசுத் தலைவர் திரு ராம் நாத் கோவிந்த் தெரிவித்துள்ளார்.
கங்கை, சுற்றுச்சூழல் மற்றும் கலாச்சாரம் தொடர்பான விஷயங்கள் குறித்து வாரணாசியில் தைனிக் ஜாக்ரன் இன்று  ஏற்பாடு செய்திருந்த ஜாக்ரன் மன்றத்தின் துவக்க விழாவில் பேசிய அவர் இதனைத் தெரிவித்தார்.
நமது வாழ்க்கையில் கங்கையின் புனிதத்தன்மை மிகவும் அவசியம் என்று அவர் வலியுறுத்தினார். கங்கை நீரைப் போல நமது எண்ணங்கள், வார்த்தைகள் மற்றும் செயல்கள் தூய்மையாக இருக்க வேண்டும் என்பதை நமக்கு அது கற்றுத் தருகிறது.
கங்கையை வெறும் ஆறாக மட்டும் கருதுவது பொருத்தமாக இருக்காது. அது இந்திய கலாச்சாரத்தின் உயிர் நாடியாக இருப்பதுடன் ஆன்மீகம் மற்றும் நம்பிக்கையின் பாலமாகவும் விளங்குகிறது.
உலகின் ஒவ்வொரு மூலையில் வசிக்கும் இந்தியர்களை அவர்களது தாய் நாட்டுடனும் கலாச்சாரம் மற்றும் பாரம்பரியத்துடன் கங்கை இணைப்பதால் இந்திய மக்களின் அடையாளமாக அது திகழ்கிறது என்று அவர் குறிப்பிட்டார்.
கங்கை, தடையில்லாமல் தூய்மையாக விளங்கும் போதுதான் நமது நாட்டில் சுற்றுச்சூழலும், கலாச்சாரமும் பாதுகாக்கப்பட்டு, ஊக்குவிக்கப்படும் என்று குடியரசுத் தலைவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1704865
பிரதமர் அலுவலகம்
77-வது சுதந்திர தினத்தை முன்னிட்டு புதுதில்லியில் உள்ள வரலாற்றுச் சிறப்புமிக்க செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, எல்லையோர கிராமங்களுக்கான துடிப்பான கிராமத் திட்டத்தை அரசு தொடங்கியுள்ளது என்றார்.
முன்னதாக, எல்லை கிராமங்கள் நாட்டின் கடைசி கிராமங்களாக கருதப்பட்டன, ஆனால் அந்த கருத்து மாற்றப்பட்டுள்ளது, இப்போது இந்த கிராமங்கள் கடைசி கிராமங்கள் அல்ல, எல்லையில் உள்ள முதல் கிராமங்களாக கருதப்படுகின்றன
சுதந்திர தின விழாவைக் காண எல்லையோர கிராமங்களைச் சேர்ந்த சுமார் 600 தலைவர்கள் சிறப்பு விருந்தினர்களாக அழைக்கப்பட்டுள்ளனர், இந்த சிறப்பு விருந்தினர்கள் புதிய உறுதியுடனும் வலிமையுடனும் முதல் முறையாக இவ்வளவு தூரம் வந்துள்ளனர்
77-வது சுதந்திர தினத்தை முன்னிட்டு புதுதில்லியில் உள்ள வரலாற்று சிறப்புமிக்க செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, எல்லையோர கிராமங்களுக்கான துடிப்பான கிராமத் திட்டத்தை அரசாங்கம் தொடங்கியுள்ளது என்றார். முன்னதாக, இந்தக் கிராமங்கள் நாட்டின் கடைசி கிராமங்களாகக் கருதப்பட்டன, ஆனால் அந்த பார்வை மாற்றப்பட்டுள்ளது என்று அவர் கூறினார். இந்தக் கிராமங்கள் கடைசி கிராமங்கள் அல்ல, எல்லையில் உள்ள முதல் கிராமங்கள் என்று அவர் கூறினார். சூரியன் கிழக்கில் உதிக்கும் போது, சூரியனின் முதல் கதிர் ஒரு எல்லைக் கிராமத்தைத் தொடும் என்றும், சூரியன் மறையும் போது, இந்தப் பக்கத்தில் உள்ள கிராமம் அதன் கடைசிக் கதிரின் நன்மையைப் பெறுகிறது என்றும் அவர் கூறினார்.
சுதந்திர தின விழாவைக் காண எல்லையோர கிராமங்களைச் சேர்ந்த சுமார் 600 தலைவர்கள் சிறப்பு விருந்தினர்களாக அழைக்கப்பட்டிருப்பது குறித்து பிரதமர் தமது மகிழ்ச்சியை வெளிப்படுத்தினார். இந்த சிறப்பு விருந்தினர்கள் முதல் முறையாக புதிய உறுதியுடனும் வலிமையுடனும் இவ்வளவு தூரம் வந்துள்ளனர் என்று அவர் கூறினார்.
நிதி அமைச்சகம்
2018 ஆகஸ்ட் 31 வரை வருமான வரி கணக்கு தாக்கல் 71 சதவீத வளர்ச்சி
கடந்த ஆண்டுடன் ஒப்பிடுகையில் 2018 நிதியாண்டுக்கு  தாக்கல் செய்யப்பட்ட வருமான வரிக்கணக்குகளின் எண்ணிக்கையில் குறிப்பிடத்தக்க முன்னேற்றம் ஏற்பட்டுள்ளது. 31.08.2018 வரை தாக்கல் செய்யப்பட்ட வருமான வரிக் கணக்குகளின் மொத்த எண்ணிக்கை 5.42 கோடியாகும். கடந்த ஆண்டில் 31.08.2017 வரை இது 3.17 கோடியுடன் ஒப்பிடுகையில் இது 70.86 சதவீதம் கூடுதலாகும். வருமான வரி கணக்கு தாக்கல் செய்வதற்கு நீட்டிக்கப்பட்ட இறுதி நாளான 31.08.2018 அன்று 34.95 லட்சம் கணக்குகள் பதிவேற்றம் செய்யப்பட்டதன.
31.08.2018 வரை தனி நபர் வரிசெலுத்துவோர் தாக்கல் செய்த இ-ரிட்டர்ன்களின் எண்ணிக்கை 2.19 கோடியில் இருந்து 3.37 கோடியாக அதிகரித்துள்ளது. கடந்த ஆண்டை விட இந்த ஆண்டு 1.18 கோடி கணக்குகள் கூடுதலாக தாக்கல் செய்யப்பட்டுள்ளன. இந்த வளர்ச்சி 54% கூடுதலாகும்.
ஊக வரி பயனை பெறும் வகையில் மின்னணு முறையில் கணக்குத் தாக்கல் செய்தவர்களின் எண்ணிக்கை குறிப்பிடத்தக்க வளர்ச்சி கண்டுள்ளது. 3.08.2018 வரை 1.17 கோடி கணக்குகள் தாக்கல் செய்யப்பட்டுள்ளன. 2017ம் ஆண்டு இந்தக் காலக்கட்டத்தில் 14.93 லட்சம் கணக்குகள் மட்டுமே தாக்கல் செய்யப்பட்ட நிலையில் இதன் வளர்ச்சி 681.69 சதவீத வளர்ச்சியாக உள்ளது.
கூடுதல் வரி இணக்க சமுதாயமாக இந்தியா மாறிவருவதை இது குறிப்பதாக அமைந்திருப்பதுடன் வரி செலுத்துவோர் சேவை விநியோகத்தை மேம்படுத்த தொழில்நுட்பத்தை பயன்படுத்துவதால் ஏற்பட்டுள்ள தாக்கத்தை இது பிரதிபலிப்பதாக உள்ளது.
பாதுகாப்பு அமைச்சகம்
தேசிய மாணவர் படை குடியரசு தின முகாம் 2022 தொடங்கியது.
தில்லி கண்டோன்மென்ட்டில் உள்ள கரியப்பா அணிவகுப்பு மைதானத்தில் ஜனவரி 4 அன்று தொடங்கிய 2022-ம் ஆண்டுக்கான தேசிய மாணவர் படையின் குடியரசு தின முகாமில் அனைத்து மாநிலங்கள் மற்றும் யூனியன் பிரதேசங்களில் இருந்து 2115 பேர் கலந்து கொள்கின்றனர்.
புதுதில்லியில் இன்று நடைபெற்ற பத்திரிகையாளர் சந்திப்பில், தேசிய மாணவர் படையின் தலைமை இயக்குநர் லெப்டினன்ட் ஜெனரல் குருபீர்பால் சிங் இதனை தெரிவித்தார்.
கடந்த ஒரு வருடமாக குழுக்கள் மற்றும் இயக்குநரகங்கள் அளவில் நடைபெற்ற பல்வேறு சுற்றுக்களின் கடுமையான தேர்வுகளுக்கு பிறகு குடியரசு தின முகாம் உறுப்பினர்கள் தேர்ந்தெடுக்கப்பட்டுள்ளனர். நான்கு முதல் ஐந்து சுற்றுக்களை வெற்றிகரமாக கடந்து வந்துள்ள ஒவ்வொருவரும் குடியரசு தினம் தொடர்பான பல்வேறு நிகழ்வுகளில் பங்கேற்கின்றனர்.
மேலும் கொரோனா பெருந்தொற்றின் சோதனையான காலத்திலும் பயிற்சி நடவடிக்கைகளை தேசிய மாணவர் படை தொடர்ந்து மேற்கொண்டதாக கூறினார். ஆன்லைன் மற்றும் டிஜிட்டல் தளங்கள் மூலமாகவும் பயிற்சிகள் நடைபெற்றதாக தெரிவித்த அவர், கட்டுப்பாடுகள் தளர்த்தப்பட்ட பின்னர் நேரடி பயிற்சிகள் நிகழ்ந்ததாக கூறினார்.
2021-ம் ஆண்டில் தேசிய மாணவர் படையின் முக்கிய சாதனைகள் பற்றியும் லெப்டினன்ட் ஜெனரல் குருபீர்பால் சிங் எடுத்துரைத்தார். கொரோனா பெருந்தொற்றின் பொது முன்கள பணியாளர்களாக பணியாற்றிய தேசிய மாணவர் படையின் வீரர்கள் மற்றும் பணியாளர்களுக்கு அவர் பாராட்டு தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788392
நிதி அமைச்சகம்
2018 ஜூலை முதல் 2020 ஜூன் வரையிலான இரண்டு ஆண்டு காலத்திற்கு உலகச் சுங்க அமைப்பின் ஆசிய பசிஃபிக் பிராந்தியத் துணைத் தலைமையை இந்தியா ஏற்கிறது
2018 ஜூலை முதல் 2020 ஜூன் வரையிலான இரண்டு ஆண்டு காலத்திற்கு உலகச் சுங்க அமைப்பின் ஆசிய பசிஃபிக் பிராந்தியத் துணைத் தலைமை  யை இந்தியா ஏற்கவுள்ளது. உலகச் சுங்க அமைப்பு அதன் உறுப்பாண்மையை ஆறு பிராந்தியங்களுக்குப் பிரித்துக்கொண்டுள்ளது. இந்த ஆறு பிராந்தியங்கள் ஒவ்வொன்றும் பிராந்திய ரீதியாகத் தேர்ந்தெடுக்கப்பட்ட துணைத் தலைவரால் உலகச் சுங்க அமைப்பு கவுன்சிலைப் பிரதிநிதித்துவப் படுத்துகிறது.
உலகச் சுங்க அமைப்பின் ஆசிய பசிஃபிக் பிராந்தியத் துணைத் தலைமையை வகிப்பதால் இந்தியா, தலைமைப் பாத்திரத்தை ஏற்க இயலும். எல்லை கடந்த வர்த்தகத்தை எளிதாக்கி ஊக்குவிப்பது மற்றும் பாதுகாப்பை முன்னேற்றுவது ஆகியவற்றில் இந்தியா அனுபவக் களஞ்சியமாகத் திகழ்கிறது. துணைத் தலைமையை ஏற்பதைக் குறிக்கும் வகையில், திங்கட்கிழமை  அன்று, புது தில்லியில் மறைமுக வரிகள் மற்றும் சுங்கப் பிரிவின் மத்திய வாரியமும்  இந்தியத் தொழிலகங்களின் கூட்டமைப்பும்  இணைந்து நிகழ்வு ஒன்றினை ஏற்பாடு செய்துள்ளன. இந்த நிகழ்வில் ஆசிய-பசிஃபிக் பிராந்தியத்தைச் சேர்ந்த 33 நாடுகளின் சுங்கப் பிரதிநிதிகள், இந்தியாவின் பல்வேறு துறைமுகங்களிலிருந்து வரும் சுங்க அதிகாரிகள், அரசில் பங்கு வகிக்கும் முகமையினர், வர்த்தகப் பிரதிநிதிகள் ஆகியோர் கலந்துகொள்ளவுள்ளனர். உலகச் சுங்க அமைப்பின் தலைமைச் செயலாளர் திரு. குனியோ மிகுரியா முக்கிய உரையை ஆற்றுவார். ஜப்பான், ஃபிஜி நாடுகளின் சுங்கத்துறைத் தலைவர்கள், கொரியா, சிங்கப்பூர், சீனா நாடுகளைச் சேர்ந்த மூத்த அதிகாரிகள் இந்த விழாவில் பங்கேற்கவுள்ளனர். தொடக்க விழாவின் மையக் கருப்பொருள் “ சுங்கம் – வர்த்தகத்தை எளிதாக்கி ஊக்குவிப்பதை வளர்த்தெடுக்கிறது “ என்பது ஆகும்.
உலகெங்குமுள்ள 182 சுங்க நிர்வாகிகளைக் கொண்ட உலகச் சுங்க அமைப்பு, ஏறத்தாழ உலக வர்த்தகத்தின் 98 சதவிகிதத்தைக் கூட்டாக மேற்கொண்டுவருகிறது. சுங்க நிபுணத்துவத்தின் உலகளாவிய மையம் என்ற வகையில், உலகச் சுங்க அமைப்பு சுங்க விவகாரங்களில் திறன் வாய்ந்த ஒரே சர்வதேச அமைப்பாகச் செயல்பட்டு, பன்னாட்டுச் சுங்கத் துறையினரின் குரலாக ஒலித்துவருவதாகத் தன்னைச் சரியாகவே அறிவித்துக்கொள்கிறது.
(Visitor Counter : 148
மனித வள மேம்பாட்டு அமைச்சகம்
2020-21-ம் ஆண்டுக்கான பங்குத் தொகையாக ரூபாய் 11.5 கோடியை செலுத்திய எட்ஸில்
இந்திய அரசின் கல்வி அமைச்சகத்தின் முதல் பிரிவு மினி ரத்னா மத்திய பொதுத்துறை நிறுவனமான எட்ஸில்  லிமிடெட், 2020-21-ம் ஆண்டுக்கான பங்குத் தொகையாக ரூபாய் 11.5 கோடியை செலுத்தியது.
இதுவரையிலான அதிக விற்றுமுதலாக ரூபாய் 332.83 கோடியை பதிவு செய்துள்ள நிறுவனம், 2020-21-ம் ஆண்டில் ரூபாய் 36.89 கோடியை வரிக்குப் பிந்தைய லாபமாக ஈட்டியுள்ளது.
பங்குத் தொகைக்கான காசோலையை நிறுவனத்தின் தலைவர் மற்றும் நிர்வாக இயக்குநரான திரு மனோஜ் குமாரிடமிருந்து மத்திய கல்வி இணை அமைச்சர் டாக்டர் சுபாஸ் சர்க்கார் பெற்றுக்கொண்டார். 2022 ஜனவரி 27 அன்று நடைபெற்ற இந்த நிகழ்வின்போது கல்வி அமைச்சகம் மற்றும் எட்ஸில்  லிமிடெட் உயர் அதிகாரிகள் உடனிருந்தனர்.
பெருந்தொற்று காலம் உட்பட தொடர்ந்து லாபத்தில் இயங்கி வரும் எட்ஸில் நிறுவனத்தை பாராட்டிய அமைச்சர், ஆலோசனை, டிஜிட்டல் மற்றும் கல்வி சேவைகளை வழங்கி வருவதற்காகவும் நிறுவனத்தை புகழ்ந்தார். இன்னும் பல விவரங்களை எட்ஸில் எட்ட வேண்டும் என்று அவர் வாழ்த்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793019
சுற்றுச்சூழல் மற்றும் வனத்துறை அமைச்சகம்
பருவநிலை மாற்ற பாதிப்புக்களை சந்திப்பதற்கான தேசிய நிதி
பருவநிலை மாற்ற பாதிப்புக்களை சந்திக்கும் மாநிலங்கள் மற்றும் யூனியன் பிரதேசங்கள் மேற்கொள்ளும் நடவடிக்கைகளுக்கு உதவுவதற்காக, பருவநிலை மாற்றத்துக்கான தேசிய நிதி  ஏற்படுத்தப்பட்டது. இந்த என்ஏஎஃப்சிசி நிதி, திட்டங்கள் அடிப்படையில் செயல்படுத்தப்படுகிறது. இந்த நிதி மூலம் 27 மாநிலங்கள் மற்றும் யூனியன் பிரதேசங்களில் 30 திட்டங்களுக்கு ஒப்புதல் அளிக்கப்பட்டுள்ளது.
ஒருங்கிணைந்த கடலோர மண்டல மேலாண்மை திட்டத்தின் கீழ், இந்திய கடலோர பகுதிகளில் அபாயக் கோட்டை மத்திய சுற்றுச்சூழல், வனத்துறை மற்றும் பருவநிலை மாற்ற அமைச்சகம் வரையறுத்துள்ளது. இங்கு நிலையான வளர்ச்சியை ஊக்குவிக்க, தனித்துவமான கடலோர சுற்றுச்சூழலை பாதுகாக்க, கடலோர ஒழுங்குமுறை மண்டல அறிவிப்பு 2019 அறிவிக்கப்பட்டுள்ளது.
கேரளா, தமிழகம் மற்றும் ஆந்திர பிரதேசங்களில் என்ஏஎஃப்சிசி திட்டங்கள் அமல்படுத்தப்பட்டுள்ளன. இதன் மூலம் வட கேரளாவின் ஈரநிலப் பகுதிகளில் ஒருங்கிணைந்த விவசாயம், பருவநிலை மாற்றத்திற்கேற்ப கடலோர வாழ்விடங்கள் மற்றும் பல்லுயிர் மேலாண்மை, மறுவாழ்வு மற்றும் மன்னார் வளைகுடா பகுதியில் நிலையான வாழ்வாதாரம், ஆந்திராவின் கடலோர பகுதியில் பருவநிலையை சமாளிக்க பால்வளத்துறையில் செயல்பாடுகள் மேற்கொள்ளப்படுகின்றன. இதுவரை, என்ஏஎஃப்சிசி திட்டத்தின் கீழ் ஆந்திர மாநிலத்துக்கு ரூ.6,35,68,108 வழங்கப்பட்டுள்ளது.
இத் தகவலை மாநிலங்களவையில் இன்று எழுத்துபூர்வமாக பதில் அளித்த, மத்திய சுற்றுச்சூழல் இணையமைச்சர் திரு. அஸ்வினி குமார் சவுபே தெரிவித்தார்.
-------
(Visitor Counter : 218
பிரதமர் அலுவலகம்
பிரதமர் திரு மோடி குறித்த புத்தகம் பற்றி அதற்கு பங்களித்த திறமையாளர்கள் பேசுகிறார்கள்
"மோடி@20: ட்ரீம்ஸ் மீட் டெலிவரி" என்ற புத்தகத்தின் அத்தியாயங்களுக்கு பங்காற்றிய பிரபலங்கள், புத்தகத்தில் உள்ள தங்கள் அத்தியாயம் குறித்த அனுபவத்தையும் கருப்பொருளையும் விவரித்துள்ளனர்.
குடியரசுத் துணைத் தலைவர் திரு எம் வெங்கையா நாயுடு சமீபத்தில் இப்புத்தகத்தை வெளியிட்டார். பிரதமர் திரு நரேந்திர மோடி குஜராத்தின் முதலமைச்சராகவும் பின்னர் பிரதமராகவும் 20 வருடங்களாக பல்வேறு துறைகளுக்கு வழங்கிய சிந்தனை மற்றும் செயல்பாட்டின் அம்சங்களை வெளிக்கொணரும் 22 கள நிபுணர்களின் 21 கட்டுரைகளின் தொகுப்பே இந்தப் புத்தகம் ஆகும்.
‘தி யூத் சேனல்,’ நியூ இந்தியா ஜங்ஷன் டிவிட்டரில் வெளியிட்ட பதிவுகளை பிரதமர் அலுவலகம் மறுபதிவு செய்தது.
காணொலிகள் அடங்கிய டிவிட்டர் பதிவுகள் பின்வருமாறு.
“இந்தியாவின் தலைசிறந்த பேட்மிண்டன் வீராங்கனை மற்றும் இரட்டை ஒலிம்பிக் பதக்கம் வென்ற @Pvsindhu1
"மோடி@20: ட்ரீம்ஸ் மீட் டெலிவரி" புத்தகத்தில் அவரது அத்தியாயத்தில்
பிரதமர் மறுக்கமுடியாத யூத் ஐகான்  என்று வர்ணிப்பதோடு, ஒரு அழுத்தமான வாதத்தை முன்வைக்கிறார். அவர் எழுதிய அத்தியாயம் குறித்து அவர் சுருக்கமாக விளக்குவதைப் பாருங்கள்.”
"சுற்றுச்சூழல் பாதுகாப்பு மற்றும் வளர்ச்சித் தேவைகள் ஆகிய இரண்டையும் பிரதமர் மோடி நிர்வகிக்கும் விதம் குறித்து மோடி@20: ட்ரீம்ஸ் மீட் டெலிவரி" புத்தகத்தில் @isolaralliance இயக்குநர் திரு அஜய் மாத்தூர்
விவரித்துள்ள விதம் சுவாரசியமாக உள்ளது.”
"பிரதமர் மோடி ஏன் நெருக்கடியான காலங்களில் மிகவும் நம்பகமான மனிதர் என்பது குறித்து, "மோடி@20: ட்ரீம்ஸ் மீட் டெலிவரி" புத்தகத்தில் தமது அத்தியாயத்தில் முன்வைக்கும் வாதங்கள் குறித்தும் பிரபல நடிகர் @AnupamPKher பேசுகிறார்.”
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825182
(
பாதுகாப்பு அமைச்சகம்
"எனது மண், எனது தேசம் இயக்கம்"
சுதந்திரத்தின் 75 ஆண்டுகளை நினைவுகூரும் வகையில், விடுதலையின் அமிர்தப் பெருவிழா மக்கள் தலைமையிலான முன்னெடுப்பாக கொண்டாடப்படுகிறது. விடுதலையின் அமிர்தப் பெருவிழா கொண்டாட்டத்தின் தொடர்ச்சியாக மத்திய அரசு எனது மண் எனது தேசம் என்ற இயக்கத்தை தொடங்கியுள்ளது. 2023 ஆகஸ்ட் 09 முதல் 15 வரை டெல்லி மற்றும் அதைச் சுற்றியுள்ள பல்வேறு விமானப்படை நிலையங்களில் கருப்பொருளுக்கு ஏற்ப பல்வேறு நிகழ்ச்சிகள் நடத்தப்பட்டன. இந்த விமானப்படை நிலையங்களில் 75 நாட்டு மரக்கன்றுகள் நடப்பட்டன. அத்துடன் 5 உறுதிமொழிகளையும் அங்கிருந்த அனைவரும் எடுத்துக் கொண்டனர்.
அர்ஜன்கர் விமானப்படை தளத்தில், ஆயாநகரில் உள்ள பாபா மங்கள் தாஸ் பூங்காவில் 'அம்ரித் வாடிகா' உருவாக்கப்பட்டது. ஹிண்டன் விமானப்படை நிலையத்திற்கு அருகிலுள்ள போவாப்பூர் என்ற கிராமத்தில், 'அம்ரித் சரோவரை' சுற்றி 'அம்ரித் வாடிகா' உருவாக்கப்பட்டது.
பாலம் விமானப்படை நிலையம் அருகில் உள்ள இந்தோ கொரிய நட்புறவு பூங்காவில் இந்த நிகழ்வு நடைபெற்றது. 15 ஆகஸ்ட் 2023 அன்று நமது நாட்டின் சுதந்திரப் போராட்ட வீரர்களுக்கு வணக்கம் என்பதன் ஒரு பகுதியாக கௌரவிக்கப்பட்டனர். முப்படைகள், மத்திய, மாநில காவல் துறையைச் சேர்ந்த ஓய்வு பெற்ற அதிகாரிகள் பாராட்டு விழாவில் பங்கேற்றனர்.
அந்தந்த காவல் நிலைய பணியாளர்கள், பள்ளி மாணவர்கள், உள்ளூர் மற்றும் கிராமத்து மக்கள் முழு மனதுடன் பங்கேற்றதால், நிகழ்ச்சிகள் பெரும் வெற்றி பெற்றன.
பிரதமர் அலுவலகம்
25 மீட்டர் பிஸ்டல் துப்பாக்கி சுடுதல் போட்டியில் வெள்ளிப் பதக்கம் வென்ற இஷா சிங்கிற்கு பிரதமர் வாழ்த்து
ஆசிய விளையாட்டுப் போட்டியில் 25 மீட்டர் பிஸ்டல் துப்பாக்கிச் சுடுதல் போட்டியில் வெள்ளிப் பதக்கம் வென்ற இஷா சிங்கிற்கு பிரதமர் திரு நரேந்திர மோடி பாராட்டுத் தெரிவித்துள்ளார்.
இது தொடர்பாக பிரதமர் வெளியிட்டுள்ள எக்ஸ் சமூக சமூக வலைதள பதிவில் கூறியிருப்பதாவது;
" இஷா சிங்  வெள்ளி வென்றுள்ளார்!
பெண்களுக்கான 25 மீட்டர் பிஸ்டல் துப்பாக்கி சுடுதல் போட்டியில் வெள்ளிப் பதக்கம் வென்ற இஷா சிங்கை நினைத்து பெருமைப்படுகிறேன். அவரது அசாத்திய திறமை, கடின உழைப்பு மற்றும் அர்ப்பணிப்பு நமக்குப் பெருமை சேர்த்துள்ளது.
அவரது எதிர்கால முயற்சிகளுக்கு வாழ்த்துகள்".
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஹைட்ரஜனில் இயங்கும் வாகனங்களின் பாதுகாப்பை மதிப்பிடுவதற்கான தரம் குறித்த கருத்துகள் வரவேற்கப்படுகின்றன.
ஹைட்ரஜனை எரிபொருளாகக் கொண்டு இயங்கும் வாகனங்களின் பாதுகாப்பை மதிப்பிடுவதற்கான தர நிர்ணயத்தை , மத்திய மோட்டார் வாகன விதிமுறைகள், 1989-இல் சேர்க்கும் வகையில் திருத்தத்துக்கான வரைவு அறிவிக்கையை ஜிஎஸ் ஆர் 436  , மத்திய சாலைப் போக்குவரத்து மற்றும் நெடுஞ்சாலை அமைச்சகம் நேற்றைய தேதியில் வெளியிட்டுள்ளது.
அவ்வப்போது திருத்தத்துக்கு உட்படுத்தப்படும், ஏஐஎஸ் 157; 2020 விதிக்கு ஏற்ப ,அழுத்தப்பட்ட வாயு ஹைட்ரஜன் எரிபொருள் செல் மூலம் இயங்கும் எம், என் பிரிவு மோட்டார் வாகனங்களை , இணையான பிஐஎஸ் விதிகளுக்கு ஏற்ப இந்தியத் தர நிர்ணயச் சட்டம் ,2016 _இன் கீழ் அறிவிக்கப்பட்டுள்ளது. எரிபொருள் செல் வாகனங்களுக்கான ஹைட்ரஜன் எரிபொருள் விதிகளுக்கு ஏற்ப இணையான ஐஎஸ்ஓ 14687 விதிகளுக்கு ஏற்ப இந்தியத் தர நிர்ணயச் சட்டம் ,2016 _இன் கீழ் அறிவிக்கப்பட்டுள்ளது.
இந்த உத்தேசத் திருத்தம் குறித்து, பொது மக்கள் உள்பட இது சம்பந்தப்பட்ட அனைத்துப் பிரிவினரின் ஆலோசனைகளையும், கருத்துக்களையும் அமைச்சகம் வரவேற்றுள்ளது. ஆலோசனைகளையும், கருத்துக்களையும், இணைச் செயலாளர் , சாலைப் போக்குவரத்து மற்றும் நெடுஞ்சாலை அமைச்சகம், டிரான்ஸ்போர்ட் பவன், நாடாளுமன்ற தெரு, புதுதில்லி-110001 என்ற முகவரிக்கு 2020 ஆகஸ்ட் 9 –ஆம் தேதி வரை அனுப்பலாம்.
ஐஃஎப்எஸ்சி ஆணையம்
சர்வதேச நிதி சேவை மைய ஆணையம், இந்திய ரிசர்வ் வங்கி இடையே புரிந்துணர்வு ஒப்பந்தம் கையெழுத்து
சர்வதேச நிதி சேவை மைய ஆணையமும், இந்திய ரிசர்வ் வங்கியும் தங்களது வரம்பிற்கு உட்பட்ட துறைகளில் கண்காணிப்பு மற்றும் கட்டுப்பாட்டு பணிகளில் இணைந்து செயல்படுவதற்கான புரிந்துணர்வு ஒப்பந்தத்தில் கையெழுத்துட்டுள்ளன. தொழில்நுட்ப ஒத்துழைப்பு மற்றும் தகவல் பரிமாற்றங்களுக்கு இந்த ஒப்பந்தம் வழிவகை செய்யும்.
அங்கீகரிக்கப்பட்ட வங்கிகள் மற்றும் வங்கி அல்லாத நிதி நிறுவனங்களின் கண்காணிப்பு மற்றும் கட்டுப்பாட்டு பொறுப்பை சர்வதேச நிதி சேவை மையம் வகிக்கிறது. இதேபோன்ற கண்காணிப்பு மற்றும் ஒழுங்குமுறை நடவடிக்கைகளில் மத்திய வங்கியும், இந்திய நிதி ஆணையமுமான ரிசர்வ் வங்கியும் ஈடுபடுகிறது.
இந்தப் புரிந்துணர்வு ஒப்பந்தம் இரண்டு கட்டுப்பாட்டாளர்களுக்கு இடையே ஒத்துழைப்பிற்கான வாய்ப்புகளை ஏற்படுத்தி, இதன் மூலம் அந்தந்த நிதி சூழல் அமைப்புகளின் பாதுகாப்பு, நிலைத்தன்மை மற்றும் உறுதிப்பாட்டை வலுப்படுத்துவதோடு, வர்த்தக வளர்ச்சி மற்றும் பொருளாதார முன்னேற்றத்திற்கு உகந்த சூழல்களையும் வளர்க்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1876344
பெட்ரோலியம் மற்றம் இயற்கை எரிவாயு அமைச்சகம்
நிறைவேற்றப்பட்டு வரும் செயல் திட்டங்களில் முக்கியமான அம்சமாக சுயசார்பு பாரதத் திட்டம் இருக்கும் என திரு.தர்மேந்திர பிரதான் உணர்த்தி உள்ளார்; தோராயமாக ரூ.8,000 கோடி மதிப்பிலான செயல்திட்டங்கள் மீளாய்வு
மத்திய பெட்ரோலியம் மற்றும் இயற்கை எரிவாயு, எஃகுத்துறை அமைச்சர் திரு. தர்மேந்திர பிரதான் தோராயமாக ரூ.8,000 கோடி மதிப்பில் எண்ணெய் மற்றும் எரிவாயு நிறுவனங்களால் பல நிலைகளில் நிறைவேற்றப்பட்டுவரும் செயல்திட்டங்களை மீளாய்வு செய்தார். சுயசார்பு பாரதம் என்ற திட்டத்தை  சுட்டிக்காட்டிய அமைச்சர் பிரதான், இந்தச் செயல் திட்டங்களில் முழுமையாக உள்நாட்டுத் தற்சார்பைக் கடைபிடிக்குமாறு கூறி உள்ளார்.
800 கிமீ தூரத்திற்குக் குழாய் பதிப்பதற்கான பணியைச் சீராகத் தொடர்வதற்கு செப்டம்பர் 2020இல் சுமார் 1லட்சம் மெட்ரிக் டன் எஃகு கொள்முதல் செய்ய, ரூ.1000 கோடிக்கும் அதிகமான தொகையில் உள்நாட்டு ஏலம் கேட்போரிடம் இருந்து பெறப்பட்ட குழாய்த் தொடர் விலைப்புள்ளிகளை GAIL நிறுவனம்  பரிசீலித்து வருகிறது. இந்தியாவில் தயாரியுங்கள் திட்டத்தின் முன்னெடுப்புகளுக்கு உந்துதல் தரும் வகையிலும், சுயசார்பு இந்தியா என்ற இலக்கை அடையவும், நடப்பு நிதியாண்டின் இறுதிக்குள் இந்த அளவானது இரட்டிப்பாகும் என்று எதிர்பார்க்கப்படுகிறது.
ஊரடங்குக்குப் பிறகு பிரதம மந்திரி உர்ஜா கங்கைத் திட்டத்தோடு சேர்ந்து, குழாய்த்தொடர் செயல்திட்டத்தை ஜக்திஸ்புர் – ஹால்தியா மற்றும் பொக்காரோ – தம்ரா குழாய் பதிக்கும் திட்டம்  முழுவீச்சில் மீண்டும் தொடங்கியுள்ளது. நாட்டில் எரிவாயு அடிப்படையிலான பொருளாதாரத்தை ஊக்குவிக்கும் வகையில் இயற்கை எரிவாயுவைக் குழாய் மூலம் எடுத்துச் செல்லும் பெருவழியில் கிழக்கு இந்தியாவை மேற்கு மற்றும் மத்திய பகுதியோடு இணைக்கும் பணியும் துரிதப்படுத்தப்பட்டுள்ளது.
தென்னிந்தியாவில் 1450 கிமீ தூரத்திற்கு இயற்கை எரிவாயுவை குழாய் மூலம் எடுத்துச்செல்லும் திட்டத்தை இந்தியன் ஆயில் நிறுவனம் செயல்படுத்தி வருகிறது. இந்தத் திட்டத்தின் மதிப்பு ரூ.6025 கோடி ஆகும். இந்தத் திட்டத்திற்காக தோராயமாக 1.65 லட்சம் மெட்ரிக் டன் ஸ்டீல் குழாய்கள் தயாரிக்கும் வாய்ப்புள்ளது. சுயசார்பு பாரதத்திட்டத்தின் கீழ் இதை இந்தியாவில் ரூ.2060 கோடி மதிப்பீட்டில் தயாரிக்க முடியும்.
(
பிரதமர் அலுவலகம்
ராஜ்கோட் மருத்துவமனை தீ விபத்தில் நேரிட்ட உயிரிழப்புக்கு பிரதமர் இரங்கல்
பிரதமர் திரு.நரேந்திர மோடி, ராஜ்கோட்டில் உள்ள ஒரு மருத்துவமனையில் ஏற்பட்ட தீ விபத்தில் நேரிட்ட உயிரிழப்புகளுக்கு ஆழ்ந்த இரங்கல் தெரிவித்துள்ளார்.
பிரதமர் பகிர்ந்துள்ள டுவிட்டர் பதிவில், “ராஜ்கோட்டில் உள்ள மருத்துவமனையில் ஏற்பட்ட தீ விபத்தில் நேரிட்ட உயிரிழப்பை அறிந்து மிகுந்த துயருற்றேன். இந்த மோசமான விபத்தில் உயிரிழந்தவர்களின் குடும்பத்திற்கு துணை நிற்கிறேன். காயமடைந்தவர்கள் விரைவில் குணமடைய வேண்டுமென்று பிரார்த்திக்கிறேன். பாதிக்கப்பட்ட இடத்தில் அரசு அதிகாரிகள் அனைத்து உதவிகளையும் செய்து வருகின்றனர்” என்று கூறியுள்ளார்.
சட்டம் மற்றும் நீதித்துறை அமைச்சகம்
தேசிய நீதித்துறை உள்கட்டமைப்பை நிறுவுதல்: தமிழ்நாடு குறித்த தகவல்கள்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாகப் பதிலளித்த சட்டம் மற்றும் நீதித்துறை அமைச்சர் திரு கிரன் ரிஜிஜு கீழ்காணும் விவரங்களை வழங்கினார்.
உயர் நீதிமன்றங்கள் வழங்கிய தகவல்களின் படி, 28.02.2022 அன்று நாட்டில் 20,814 நீதிமன்ற கூடங்கள் உள்ளன, 18,319 குடியிருப்புப் பிரிவுகள் நீதித்துறை அலுவலர்கள்/நீதிபதிகளுக்குக் கிடைக்கின்றன. 28.02.2022 அன்றைய நிலவரப்படி, நீதித்துறை அலுவலர்கள்/நீதிபதிகளின் அனுமதிக்கப்பட்ட எண்ணிக்கை 24,520 ஆகும்.
5,170 நீதித்துறை அதிகாரிகள் பணியிடம் தற்போது காலியாக உள்ளது. மத்திய/மாநில அரசுகளிடம் இருந்து குத்தகைக்கு எடுக்கப்பட்ட நீதிமன்றக் கூடங்கள் மற்றும் வாடகைக் கட்டிடங்களும் உள்ளடங்கிய உள்கட்டமைப்பில், அனைத்து நீதிமன்றக் கட்டிடங்களையும் நீதித்துறைக்குச் சொந்தமான கட்டிடங்களுக்கு மாற்றுவதும், அனுமதிக்கப்பட்ட நீதிபதிகளின் எண்ணிக்கைக்கேற்ப நீதித்துறை உள்கட்டமைப்பை வலுப்படுத்துவதும் அரசின் நோக்கமாகும்.
தமிழ்நாட்டைப் பொறுத்தவரை, மாவட்ட மற்றும் சார்பு நீதி மன்றங்களில் அனுமதிக்கப்பட்ட நீதிபதிகள்/ நீதித்துறை அதிகாரிகளின் எண்ணிக்கை 1319 ஆகும், தற்போது பணியில் உள்ள நீதிபதிகள்/ நீதித்துறை அதிகாரிகளின் எண்ணிக்கை 1080 ஆகும், நிலுவையில் உள்ள வழக்குகளின் எண்ணிக்கை 1411371 ஆகும், நீதிபதிகள்/ நீதித்துறை அதிகாரிகளுக்கு நிலுவையிலுள்ள வழக்குகளின் விகிதம் 1 : 1306.83 ஆகும்.
தமிழ்நாட்டைp பொறுத்தவரை, மாவட்ட மற்றும் சார்பு அனுமதிக்கப்பட்ட நீதிபதிகள்/ நீதித்துறை அதிகாரிகளின் எண்ணிக்கை 1319 ஆகும், தற்போது பணியில் உள்ள நீதிபதிகள்/ நீதித்துறை அதிகாரிகளின் எண்ணிக்கை 1080 ஆகும், காலியாக உள்ள நீதிபதிகள்/ நீதித்துறை அதிகாரி பணியிடங்களின் எண்ணிக்கை 239 ஆகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1807614